Legal Document

Category: 523

Text:
9. ΑΠΟΦΑΣΙΣ ΥΠΟΥΡΓΟΥ ΓΕΩΡΓΙΑΣ Αριθ. 149336/19776/3059 της 18 Ιουν./26 Αυγ. 1968 (ΦΕΚ Β΄ 406) Περί διευκρινήσεως και συμπληρώσεως της υπ’ αριθ. 177989/27070/2843/16.9.1967 αποφάσεως Υπουργ. Γεωργίας περί προμηθειών και εκτελέσεως εργασιών υπό Περιφερειακών Μονάδων Υ.Ε.Β. Έχοντες υπ’ όψιν: 1)Τας διατάξεις του Νόμ. 389/1943. 2)Τας διατάξεις της παρ. 4 του άρθρ. 24 του Ν.Δ. 3881/1958. 3)Τας διατάξεις του άρθρ. 15 του υπ’ αριθ. 284/ 1961 Β.Δ/τος. 4)Την υπ’ αριθ. 102756/6666/13.6.1967 κοινήν απόφασιν των Υπουργών Συντονισμού και Γεωργίας. 5)Την υπ’ αριθ. 177989/27070/2843/16.9.67 απόφασιν ημών, περί παροχής εξουσιοδοτήσεως εις τους Προϊσταμένους των Περιφερειακών Διευθύνσεων Εγγείων Βελτιώσεων και Εποπτειών δια την παρ’ αυτών ενέργειαν προμηθειών και εκτέλεσιν εργασιών ως και την υπ’ αριθ. 289723/43941/ 5.12.67 διευκρινιστικήν τοιαύτην. 6)Τα υπ’ αριθ. 69789/29152/28.11.1967 και 23178/ 8693/15.5.1968 έγγραφα της V Διευθύνσεως Υ.Ε.Β., περί παροχής εξουσιοδοτήσεως εις τας Περιφερειακάς Μονάδας ταύτης δια την προμήθειαν και υλικών δια την συντήρησιν και λειτουργίαν των υπό της Υπηρεσίας Εγγείων Βελτιώσεων εκτελουμένων έργων, υπό τους εις τας προμνησθείσας αποφάσεις όρους και προϋποθέσεις και μέχρι των εν αυταίς καθοριζομένων χρηματικών ορίων, αποφασίζομεν: Διευκρινίζομεν ότι η υπ’ αριθ. 177989/27070/2843/16.9.1967 απόφασις ημών ως συνεπληρώθη και διευκρινίσθη δια της υπ’ αριθ. 289723/43941/5.12.67 ομοίας, έχει εφαρμογήν και προκειμένου περί προμηθείας υλικών, αναγκαίων δια την συντήρησιν και λειτουργίαν των υπό της ΥΕΒ εκτελουμένων έργων, εντός πάντοτε των δια των ως άνω αποφάσεων ημών καθορισθέντων χρηματικών, κατά περίπτωσιν, ορίων και των εγκεκριμένων του προϋπολογισμού πιστώσεων. Η παρούσα, ης η ισχύς άρχεται από της εκδόσεως της υπ’ αριθ. 177989/27070/2843/16.9.67 αποφάσεως ημών, δημοσιευθήτω δια της Εφημερίδος της Κυβερνήσεως.